מצפה ארתור רובינשטיין

מצפה ארתור רובינשטיין הידוע גם בשם מצפה הפסנתר הוא מצפור נוף הנמצא על יד יד קנדי שבהרי ירושלים, מערבית למושב עמינדב.

 היסטוריה 
המצפור נבנה בשנת 1983, על פי תכנון של הפסל ישראל הדני לזכרו של הפסנתרן ארתור רובינשטיין. המצפור נבנה מאבן ירושלמית ומשיש שיובא מיוון. צורתו של המצפה מזכירה קלידים של פסנתר בעת שלוחצים עליהם, ובכך מנציח המצפור את יכולתו המוזיקלית של הפסנתרן.

ליד האנדרטה נמצאת מצבה צנועה עם שמו של ארתור רובינשטיין בעברית ובאנגלית ושנות חייו. מתחת למצבה נמצא כד ובו אפרו של רובינשטיין.

לקריאה נוספת
 דוד קרויאנקר, ירושלים - מבט ארכיטקטוני, כתר הוצאה לאור, 1996.

קישורים חיצוניים

 תיאור הפסל והמצפור באתר שבילים.


קטגוריה:פסלים (יצירות)
קטגוריה:ירושלים: פסלים
קטגוריה:נקודות תצפית בירושלים
קטגוריה:עמינדב